འཕེལ་རྒྱས་ནི་སྒྲུབ་ཐེངས་གཅིག་གིས་འགྲུབ་སྲིད་པ་ཞིག་མ་ཡིན་ཏེ།ཐོན་ཁུངས་འབལ་འབོལ་དང་།རིག་གནས་འབལ་འབོལ་འཕྲལ་མར་དཔལ་འབྱོར་འབལ་འབོལ་དང་།ཐོན་ལས་འབལ་འབོལ་ཅན་དུ་བསྒྱུར་ནུས་པ་ཞིག་མ་ཡིན།འཕེལ་རྒྱས་ཀྱི་གནོན་ཤུགས་དང་།རིག་གནས་བརྡབ་གསིག་གི་གནོན་ཤུགས།འཕེལ་རྒྱས་ལ་རེ་བ་བྱེད་པའི་དུས་མཚུངས་སུ་མུ་མཐུད་བས་མཐའ་རུ་སྐྲོད་པའི་གནོན་ཤུགས།ད་དུང་ནུས་སྟོབས་དང་འདུ་ཤེས།བསམ་བློ།རིག་གནས་ཀྱི་མི་འཚམས་པ།དེའི་སྟེང་དུ་སྐད་ཆ་དང་།དད་མོས།ཐོན་སྐྱེད་འཚོ་བའི་རྣམ་པ་སོགས་ཀྱི་མི་འཚམས་པའི་གནས་ཚུལ་ཡང་དུས་མཉམ་དུ་ལྷགས་ཡོང་བས།མི་རིགས་ས་ཁུལ་གྱི་གནད་དོན་ཉིན་ལྟར་ཕྱོགས་བསྡུས་ཅན་དུ་འགྱུར་གྱི་ཡོད།